cyanic-selkie/wikianc huggingface dataset:
Vanaaeg
Vanaaeg Eestis
Eestis vanaaega ei olnud, sest enne 13. sajandit puudus Eestis riiklik korraldus. Ajalooline aeg algas seetõttu keskajaga.
Kalin-tsaar
Bõliinade Sobaka-tsaar
Kiievi-Vene antagonistlikule ja lepitamatule vastasele pühendatud bõliinas "Kalin-tsaar" võime peategelast nime all "Kalin" kohata vaid kaks korda, sest üldiselt kasutatakse sellest hirmuäratavast valitsejast ja sõjapealikust rääkides ühendnimesid "Kalin-tsaar" või "Tige Kalin". Laulu edenedes epiteedid tunduvalt mitmekordistuvad: "Õel Kalin-tsaar Kalinovitš", "Sobaka Kalin-tsaar", "Sobaka õel Kalin-tsaar Kalinovitš", "Neetud sobaka Kalin-tsaar" ja "Kalin-tsaar, õel Kalinovitš" või petšeneegide "Sobaka" Kalin-tsaar. Põhimõtteliselt vene rahvaluules Kalin-tsaaril on aina lisandsõnadeks kas "Sobaka" ("koer") või "Röövel" (vene Разбойник) ja "Neetud" (vene Проклятый), millest mõnede allikate kohaselt liitub täiend "sobaka" eranditult "vihatud valitsejate" nimele ja on loodud nende halvustamiseks. Üha sagedamini kasutati eepilisele ebasoosingule viitavaid metafoore siis, kui kasvasid nördimus ja ebausk ajaloos tuntud pöördelistest sündmustest nagu mongoli-tatari vägede sissetung ja Venemaa, v.a vaid Novgorodi alistamine Kuldhordi khaaniriigile. Samuti aastate 900–1200 jooksul visade ja kohanemisvõimeliste, suurte jõukudena läbi Aasia rännanud ja tõhusamaks relvaks hirmu ärakasutavad mongoli-tatari sõjavägede piiramisrõngad, kivide ja tulepommidega pommitamine, näljutamine ning isegi uputamine. Suurimat mõju avaldas Vana-Vene riigi, muistse slaavi tsivilisatsiooni ja usu lõpp, mil aastasadasid kestnud ikke ja ülemvõimu all loodi eepiline "Sobaka Kalin-tsaar". Rahvuslikku püsimajäämistahet rõhutatakse mitmekordistamisega moel, et täiendavat omadussõna sobaka kasutab endast rääkimisel Kalin isegi lisaks Kiievi vürstile Vladimirile ja tema jõumeestele.
Seoses ristiusu ja selle tõdede vastuvõtuga hakkasid levima ka väljendid "Paganlik tsaar" ning tihti iseloomustati tatarlast kõptšaki-, altai- ja kasahhikeelse 'paksuke' või krimmitatari-, türgi-, tatari-, uiguuri- ja kariimikeelse omadusega 'paksuke, rasvane, rumal'. Ja iseenesest mõistetavalt kujunes tolleaegsete bõliinade poeetilises keeles välja eepilise antagonismi mitmekordistamise vahend, mil Kalin-tsaar oma alamaidki kutsub "paganlikeks tatariteks":
Vladimir Propp näeb tatarlastes valdavat hõimude liitu, mille põhjal hakkab arenema varafeodaalne ühiskond koos oma kõikumatute dünastiatega, ning peab nende sõjaväge selle loodusrahva mitmete sugukondade poolt loodud rikkaks ja tugevaks institutsiooniks just nagu Tacituse poolt idealiseeritud germaanidel. Bõliinad jutustavad tihtipeale Kalin-tsaarist, keda tema sugulased – poeg, väimees ja õemehed – ümbritsevad, ning kes on tõusnud armee ja sõjaretkede eesotsa. Samuti mainitakse bõliinades korduvalt, et "Kalin saabub koos neljakümne kuninga või tsaari ja printsiga", mida Propp peab tähtsaks ülesehituslikuks asjaoluks ajaloolisel perioodil, kui Venemaal vürstiriigikeste püsiv ühtsus puudus. Rahvalauludest mitmed kuulutavad, et mongoli-tatari sõjaväe kasvamiseks hästi korraldatud, kõrge ja range distsipliiniga armeeks kulus kolm aastat, kui taas mõned lauljad oma riimidega kulutavad selle peale 30 aastat.
Panda
Pandaks nimetatakse kahte eri liiki loomi:
Kalin-tsaar
Lood Kalin-tsaari lahingutest
Bõliinade Kiievit on piiramas loendamatu arv tatarisõjamehi eesotsas Kalin-tsaariga "koos neljakümne tsaariga, neljakümne kuningaga, kel igalühel oma sõjaväge neljakümne tuhande võrra", mil vürst Vladimir saab ultimaatumi lahinguta allaandmisest. Olukord tundub väljapääsmatuna, sest enne aina:
Nüüd aga keegi ei ole kaitsmas kodulinna, kuna Vladimir on määranud Ilja Murometsi näljasurma ja unustanud ta sügavale vangikongi. Muud vägilased on linnast lahkunud, kes kuhugi, teele tundmatule. Vene imemuinasjuttude süžeekomponente uurinud Propi meelest kangelasbõliinad "Ilja Muromets ja Kalin-tsaar", "Ilja, Samson ja Kalin" ja "Ilja, Jermak ja Kalin" on lauldud suurel määral sarnasel ajendil, mil linna surmasuust päästjaks osutub vangikongist leidunud ja õnneks veel elus Ilja Muromets. Mõnikord jutujoon jätkab seejärel jooksemist kadunud vägimeeste otsingutel, kui lõpuks kangelastest vägevaim nad Kiievi alt Samsoni peakorterist leiab. Või värsimõõt kulgeb noorema sugupõlve värskendavat võitlusindu ülistades ja kogemust korjates, nagu lauludes Ilja nõost, anarhistlikku vaprust täis Jermakist. Kangelaspoeemides kokkupõrkeid tatarisõjaväega on uuritud sellestki lähtepunktist, et missuguseid ajaloolisi sündmusi need võiksid kajastada. Eepose kangelaste poolt neljakümne kuninga, printsi ja tsaari vastu käidud võitlusest jutustavat bõliinat "Kama tapatalgud" (vene "Камское побоище") peetakse novgorodlaste 1357. aastal ebaõnnestunud retke kirjelduseks tolleaegse nimega tuntud, Põhja-Uuralite ja Põhja-Jäämere vahele jäävale Jugramaale. Sageli lõpptulemuseks, teiste hulgas V. Millerigi väidete järgi, on tõdemus, et antud juhul lugulauljad vahendavad 1223. aastal Kalmiuse lisajõe Kalka ääres peetud lahingut. Sellest mongolite ja venelaste-polovetside ühisväe vahel toiminud lahingust, enne mida pikast retkest väsinud mongolid saatsid venelaste juurde saadikuid kingituste ja rahusoovidega, võttis ajaraamatute andmete järgi osa Aleksander Popovitši nimeline mees, mütoloogilise Aljoša prototüüp. V. Propp ei ole päris kindel, kas süžeed "Mamajevo tapatalgud" (vene Мамаево побоище") ja "Kama tapatalgud" on rahva suust või kogujate väljamõeldis, aga tegemist on Iljast ja Kalin-tsaarist jutustava laulupopurriiga, kus vaid lõppkulminatsioon on erinev. Kus Samson on juht nii kaua, kui Ilja on vanglas, ning ohtu kartmata Jermak kiirustab keset lahinguvälja ja saab surma enne kui tatarid purustatakse. Siin aga üks kirjeldus on kui ajaloost, kus otsustaval hetkel kohale saabub taas rambivalgusesse tõusnud Ilja Muromets koos Kalin-tsaarile mõeldud kingituste ja rahupalvetega, aga siiski lävepalk käes ta peab osa võtma mida vastutusrikkamast lahinguetapist, sest tatari pealik keeldub kõigest. Niimoodi Ilja sööstab kõige sügavamasse vaenlasjõugu soppi Kalin-tsaari lähedusse, tapab tsaaripoja ja raiub pea valitsejalt endalt. Või nagu mõningates lauludes Kalin-tsaar jääbki ellu, aga ta on sunnitud põgenema lõhkise pea ja suure häbiga, kui ta võimas armee lüüa saab. On bõliinasid, kus bogatõrid võtavad pealiku vangiks ja viivad Vladimiri õukonda, kus tataritsaar vannub, et sellest ajast alates ta maksab andamit Kiievile.
Kalin-tsaari lahingutest jutustava bõliina eri variantides dramaatiliselt üllatavaks lõppkäändeks kujuneb tatarite ellujääminegi, uute jõudude kokkukogumisega ja uue pealetungiga parasjagu siis, kui bogatõrid oma kangelastegudega kelkides on võidurõõmsalt üksteisega mõõtu võtmas. Silmitu veresaun ja tapatalgud on rahvuskangelastele viimaseks võitluseks, millest eelpool mainitud pealkirjad kuulutavad. Samuti lahingukaadrid saavad uut põnevust, kui tatarisõdurid kaevavad koopaid ja tunneleid, kuhu vägimeestest vägevaim, Ilja, sisse kukuks ja vangi jääks. Ja aina vaenlase käes vangis olles, Ilja pead maha ei siiski raiuta, vaid tataripealik proovib teda enda poolele üle meelitada.
Lõppude lõpuks mitmete jutujoonte poolt haaratud arvamuste kohaselt bõliinad Kalin-tsaarist peegeldavad Venemaal aastasadadel 1240-1480 kestnud pikast mongolite invasioonist jäetud jälgi.
Tallinna Tehnikaülikooli Kammerkoor
Tallinna Tehnikaülikooli Kammerkoor on eesti koor, mille asutasid 1966. aastal TPI nais- ja meeskoori parimad lauljad. Koori liikmeteks on põhiliselt Tallinna Tehnikaülikooli tudengid ja vilistlased. Kammerkoor on aastate jooksul osalenud paljudel koorifestivalidel ja konkurssidel nii Eestis kui ka mujal maailmas.
Koori jaoks olulisemad saavutused on:
Koori peadirigendid on olnud Ants Üleoja, Enn Oja, Ene Üleoja, Karin Rööp, Hain Hõlpus, Andres Lemba, Karmel Eikner, Arvo Saar. Abidirigentidena on koori juures tegutsenud Moonika Karm, Ülle Eerik, Evi Eespere, Imbi Potter, Ene Kapten.
Alates 1996. aasta sügisest juhatab TTÜ Kammerkoori Peeter Perens.
Tallinna Tehnikaülikooli Kammerkoor kuulub Eesti Kooriühingusse ja Eesti Kammerkooride Liitu.
1339
1339. aasta
Sajandid: 13. sajand - 14. sajand - 15. sajand
Aastakümned: 1280. aastad 1290. aastad 1300. aastad 1310. aastad 1320. aastad - 1330. aastad - 1340. aastad 1350. aastad 1360. aastad 1370. aastad 1380. aastad
Eero Aarnio
pisi|Eero Aarnio (2011) thumb|[[Pallitool]] thumb|[[Mullitool]] Eero Alvar Aarnio (sündinud 21. juulil 1932 Helsingis) on soome sisearhitekt ja mööblidisainer.
1339
Aastad: 1334 1335 1336 1337 1338 - 1339 - 1340 1341 1342 1343 1344
1982. aasta NSV Liidu meistrivõistlused rahvusvahelises kabes
XXVIII NSV Liidu meistrivõistlused rahvusvahelises kabes peeti Kiievis 4.–25. märtsini 1982. Ametlikult tähistati turniiriga NSV Liidu asutamise 60. aastapäeva.
Eero Aarnio
Ta on tuntud eriti oma plast- ja kiudklaastoolidega, millest kõige menukamaks kujunesid 1960. aastatel loodud futuristlikus stiilis pallitool ("Pallotuoli"; 1963), mullitool ("Kuplatuoli" või "Kupla") ja pastillitool ("Pastilli").
1982. aasta NSV Liidu meistrivõistlused rahvusvahelises kabes
Oma esimese NSV Liidu meistri tiitli võitis Aleksandr Baljakin.
1338
1338. aasta
Sajandid: 13. sajand - 14. sajand - 15. sajand
Aastakümned: 1280. aastad 1290. aastad 1300. aastad 1310. aastad 1320. aastad - 1330. aastad - 1340. aastad 1350. aastad 1360. aastad 1370. aastad 1380. aastad
Aastad: 1333 1334 1335 1336 1337 - 1338 - 1339 1340 1341 1342 1343
Costa Rica jalgpallikoondis 2002. aasta jalgpalli maailmameistrivõistlustel
Costa Rica jalgpallikoondis 2002. aasta jalgpalli maailmameistrivõistlustel
Kesk-Ameerika väikeriik Costa Rica pääses teist korda MM-finaalturniirile.
Peatreener
Alexandre Guimaraes
Ruth-Kaja Pekk
Ruth-Kaja Pekk (sünninimi Ruth-Kaja Sild, 1971–1992 Ruth-Kaja Garmider) sündinud 29. septembril 1945 Tallinnas on eesti psühholoog ja lektor.
Elulugu
Ruth-Kaja Sild sündis Aurelie (1924–1965) ja Rudolf Silla (1918–1953) vanima lapsena, tal on õde Ene ning vennad Riho ja Enn. Pere elukoht oli Sepa talu Juuru vallas Harjumaal, varem 47-hektariline suurtalu.
Haridus- ja töökäik
1968. aastal ta lõpetas Tallinna Pedagoogilise Instituudi algklasside õpetuse metoodikuna ja 1983. aastal Tartu Riikliku Ülikooli psühholoogina.
Ta on töötanud Eesti Majandusjuhtide Instituudis, Tallinna Ülikoolis ja mitmes Eesti firmas. ETKVLs oli ta aastatel 1985–1989 Tööstuskoondise kaadriosakonna juhataja. Eesti Majandusjuhtide Instituudis töötas ta õppekonsultandina, hiljem ka psühholoogi, kursuste korraldaja ja lektorina.
Ta kuulub Eesti Konsultantide Assotsiatsiooni.
Kiivsed sirged
pisi|Risttahuka servadeks olevad sirged AD ja B1B on kiivsed Kiivsed sirged on sirged, mis ei asu samal tasapinnal. Kiivsed sirged ei lõiku ega ole ka paralleelsed.
Kiivsed sirged on näiteks korrapärase tetraeedri vastasservad.
Tallinna Tehnikagümnaasium
Tallinna Tehnikagümnaasium (varasema nimega Tallinna 43. Keskkool) on ehitatud 1972. aastal ja 1988. aastast on kool Tallinna Tehnikaülikooli baaskooliks. Aastal 2017 tehti koolis suur remont, ehitati uus maja, Sõpruse puiestee 187 Tallinn.
Koolis on loodud nii õpilastele kui õpetajatele sobiv ja mugav töökeskkond. On kaks korralikku arvutiklassi, suur lugemissaal ja raamatukogu, renoveeritud aula ja avar aatrium. Kooli neljandal korrusel asub moodne presentatsioonisaal.
Koolis töötavad lisaks pädevatele õpetajatele ka oma ala spetsialistid - psühholoog, logopeed, arvutiinsenerid, haridustehnoloog.
Koolil on välja töötatud oma sümboolika ja traditsioonid - kooli lipp ja müts. TTG lipp on sisse õnnistatud Kaarli kirikus 21. detsembril 1995. aastal. 21.12 on traditsiooniline kooli lipupäev.
Kooli direktor on Anneli Errit.
Kool asub Mustamäel aadressil Sõpruse pst 187.
Eduard Lillak
Eduard Lillak (17. jaanuar 1891 Viljandi vald, Viljandimaa – 4. veebruar 1942 Irkutski vangla) oli Eesti sõjaväelane (kolonel).
1936. aastal sai ta Kotkaristi III klassi teenetemärgi, olles Sõjaväe Varustusvalitsuse ehitus-korteriosakonna ülema kohusetäitja.
1940. aastal ülendati ta koloneliks.
Ta arreteeriti NKVD poolt 29. juulil 1941 Tallinnas.
Tema vend Arnold Lillak oli samuti sõjaväelane.
Kullamaa linnus
Kullamaa linnamägi ehk Rohumägi on muinaseestlaste linnamägi Lääne maakonnas Lääne-Nigula vallas Kullamaa külas. pisi|Rohumägi See on registreeritud kultuurimälestisena.
Mälestise kirjeldus
Muinaslinnus on rajatud 8–9 m kõrgusele mäekünkale, mis on praeguseks kruusavõtmise tõttu osaliselt lõhutud. Ovaalse kujuga õueala pindala on umbes 2000 ruutmeetrit. Praeguseks laialivarisenud ringvalli õuepoolsed ääred on veidi kõrgemad. Vall oli ehitatud kividest, liivast ja kruusast ning toestatud palkkonstruktsioonidega.
Ajalugu
Linnamäel on tuvastatud üsna paks kultuurkiht, mis sisaldab sütt, tukke, loomaluid, savinõukilde ja 11.-12. sajandi leide. Varem olevat mäelt leitud käärid, mäe lähedusest aga paar hoburaudsõlge, pronkskaalud ja odaots. Sellise paksusega kultuurikihi tõttu on arvatud, et seal võidi ka paikselt elada. Välimuse ja leidude järgi otsustades on linnus oma lõpliku kuju saanud II aastatuhande alguses. Linnus võis olla kasutuses kuni muinasaja lõpuni. ,
New Orleans
New Orleans (prantsuse keeles La Nouvelle-Orléans) on linn USA-s Louisiana osariigis  Mehhiko lahe ääres.
New Orleansi (Nouvelle-Orléans) asutasid prantslased 1718 ja see oli alates 1722 Prantsusmaale kuulunud Louisiana piirkonna halduskeskus.
Aleksander Uuk
Aleksander Uuk VR II/3 (17. jaanuar 1897 Läänemaa – 29. juuni 1941 Tallinn) oli Eesti sõjaväelane (major, 1940).
New Orleans
New Orleans on üks kahest USA piirkonnast, mis asub allpool merepinda (teine on Surmaorg). Suur osa linnast jäi vee alla 2005. aasta augustis orkaan Katrina tõttu. Linnas ja selle lähiümbruses hukkus umbes 1500 inimest, kümned tuhanded jäid koduta. 2007. aastal elas linnas hinnanguliselt 273 000 inimest.
Aleksander Uuk
1919 aasta novembris teenis lipniku auastmes 1. Jalaväepolgus. Ülendati 7. novembril 1919 kiiduväärt teenistuse eest alamleitnandiks, vanusega 21. aprill 1919.
Hiljem teenis 1. Jalaväerügemendis, arreteeriti 21. septembril 1940, hukati.
New Orleans
New Orleans on liigas NFL mängiva jalgpallimeeskonna New Orleans Saints kodulinn. Meeskonna kodustaadion on Louisiana Superdome.
Linna korvpalliklubi New Orleans Hornets mängib liigas NBA.
pisi|tühi|püsti|Üleujutus New Orleansis
Lastega kodus
"Lastega kodus" ("Full House") oli USA teleseriaal, mis oli kanalil ABC eetris 22. septembrist 1987 kuni 23. maini 1995. Kaheksa hooaja jooksul toodeti kokku 192 osa. Sarja Eesti esilinastus oli 10. veebruaril 1997 telekanalis TV1, mida näidati Novembrini 1997. Sarja on näidanud ka Kanal 2.
Tänu sellele seriaalile said tuntuks Mary-Kate Olsen ja Ashley Olsen, kes jagasid sarjas pesamuna Michelle Tanneri rolli.
Jätkuseriaal
26. veebruaril 2016 näidati Netflixi striiminguportaalis sarja spin-off "Fuller House". Sarja järjes teevad kaasa kõik originaalsarja peategelased, välja arvatud Olseni kaksikud, kelle kulul tehakse sarjas palju nalja. Eriti silmas pidades nende ametit moetööstuses. Esimene hooaeg sisaldas 13 osa ning mõned päevad hiljem, pärast sarja esimest eetrisse andmist, uuendati see teise hooajani, mis linastub 9. detsembril 2016.
Saul Kripke
pisi|Saul Kripke
Ta oli Princetoni Ülikooli emeriitprofessor ning CUNY Graduate Centeri distingeeritud filosoofiaprofessor.
Ta on tuntud modaalse loogika, osutusteooria ja Ludwig Wittgensteini "Filosoofiliste uurimuste" alaste tööde järgi. Paljud tema tööd on avaldamata ning neist on olemas ainult lindistused või eraviisiliselt levitatavad käsikirjad.
Looming
Kripke panuseks filosoofiasse loetakse järgmist:
Modaalloogika
Kripke varajased tööd (sealhulgas "A Completeness Theorem in Modal Logic" (selle ta kirjutas teismelisena) ja "Semantical Considerations on Modal Logic") olid pühendatud modaalloogikale. Kõige tuntumad modaalsed loogikad on konstrueeritud ühe nõrga loogika K baasil; see loogika on saanud nime Kripke järgi.
Artiklis "Semantical Considerations on Modal Logic" (1963) pakkus Kripke lahenduse ühele klassikalise predikaatloogika raskusele. Maailmasõlteline lähenemine pidi näitama, kuidas ühe võimaliku maailma objektid võivad teises mitte eksisteerida. Ent tavalised reeglid kvantoritega ümberkäimiseks nõuavad, et iga term osutaks millelegi, mis eksisteerib kõikides võimalikes maailmades. See paistab olevat ühitamatu meie tavapraktikaga: me kasutame termineid kontingentselt eksisteerivatele asjadele osutamiseks. Kripke vastab sellele raskusele terminite elimineerimisega. Ta toob näite loogikasüsteemist, mis kasutab maailmasõltelist interpretatsiooni ja säilitab klassikalised reeglid. Ent selle hinnaks on keele vaesustumine ning modaalse lauseloogika nõrgenemine.
Nimetamine ja paratamatus
Kripke kolm loengut on rünnak Gottlob Frege ja Bertrand Russelli pärisnimede kirjeldusteooriale, mille kohaselt nimi (pärisnimi) osutab mingile objektile seetõttu, et nime seostatakse kirjeldusega (määrava kirjeldusega), millele objekt vastab. Kripke tõi mitu näidet, mis näitavad seda teooriat ebausutavana.
Aljoša
Aljoša on hüüdnimi vene eesnimest Aleksei.
Ka Tallinnas varem Tõnismäel asunud, praegu Tallinna Kaitseväe kalmistul asuvat pronkssõdurit kutsutakse rahva seas selle nimega, kuigi tegemist on eestlasega Nõukogude sõjaväemundris.
Selle nime all on tuntud Fjodor Dostojevski romaani "Vennad Karamazovid" tegelane Aljoša Karamazov.
NaiRe
NaiRe (varem Naiste Reformiklubi) on Eesti Reformierakonna juures tegutsev naisteühendus. NaiRe loodi Pärnus 30. aprillil 1995. Ühendusse kuulub enam kui 400 naist kogu Eestist.
Ühenduse tegevuse eesmärk on laiendada naiste silmaringi ja neid poliitiliselt harida. NaiRe on korraldanud seminare Euroopa Liidu teemadel, külastanud välisriikide saatkondi, ministeeriume, Eesti Panka, kohtunud erakondade poliitikutega, Riigikogu liikmetega Toompeal, osalenud naisühenduste ja erakondade naisorganisatsioonide vabariikliku ümarlaua töös jms. NaiRe liikmed ei pea olema Reformierakonna liikmed, kuid nad ei tohi kuuluda teistesse erakondadesse.
NaiRel on kohalikud ühendused Tallinnas, Tartus, Võrus, Jõhvis, Narvas, Saaremaal, Viljandis, Põltsamaal, Pärnus, Räpinas, Paldiskis, Viimsis, Rõuges ja Rakveres.
Sõnavõtte
2005. aastal süüdistas NaiRe telekanalit TV3 prostitutsiooni propageerimises, kui tõsielusaates "Tenerife" andis saatejuht Eda-Ines Etti NaiRe arvates "positiivse hinnangu prostituuditeenuste ostmisele kui igati tunnustatud ja esiletõstmist väärivale tegevusele". Sarnased kaebused esitasid ka Pärnumaa Naiste Ümarlaud, Eesti Naisteühenduste Ümarlaud ja 12 eraisikut ühise kirjaga. Avaliku Sõna Nõukogu otsuse kohaselt oli tegemist siiski mitte "prostitutsiooni tahtliku propageerimisega, vaid pigem nii saatejuhi kui ka toimetaja(te) ebaprofessionaalse otsusega".
Tamme (Elva)
Tamme on küla Tartu maakonnas Elva vallas. Asub Võrtsjärve kaldal.
Enne Eesti omavalitsuste haldusreformi 2017. aastal kuulus küla Rannu valda.
Külas asub kuni 8 m kõrgune Tamme pank.
Lõuna-Korea haldusjaotus
Lõuna-Korea koosneb 17 provintsi taseme haldusüksusest: 9 provintsist (do), 7 keskalluvusega linnast ja pealinnast (teukbyeolsi). Provintsi taseme haldusüksused jagunevad maakondadeks (gun), ringkondadeks (gu) ja maakonna õigustega linnadeks (si).
Provintsi taseme haldusüksused
pisi|Lõuna-Korea 1. järgu haldusüksused
Maakonna taseme haldusüksused
Järgmises tabelis on loetletud maakonnad, ringkonnad ja maakonna õigustega linnad provintsi taseme haldusüksuste kaupa.
Vehendi
Vehendi on küla Tartu maakonnas Elva vallas. Asub Võrtsjärve kaldal.
Enne Eesti omavalitsuste haldusreformi 2017. aastal kuulus küla Rannu valda.
Vehendil asub Võrtsjärve Limnoloogiakeskus.
Seal on ka Trepimägi, Valguta Mustjärv ja arvukalt kivikalmeid.
Korporatsioon Leola
Korporatsioon Leola (Korp! Leola, Üliõpilaskorporatsioon Leola) on 1920. aastal asutatud akadeemiline organisatsioon.
Korp! Leola alustas tegevust 16. oktoobril 1920. aastal esimese Tallinnas loodud üliõpilasorganisatsioonina ning esimese iseseisvas Eesti Vabariigis loodud korporatsioonina.
Korp! Leola tegevus Eestis taastati 1988. aastal.
Lipukiri: truudus, tublidus, ausus.
Deviis: Age quod agis.
Ajalugu
Juba 1920. aasta sügissemestrist kujunes grupp üliõpilasi, kes pidas vajalikuks tihedamat liitumist. Põhimõtteliselt valitses grupis üksmeel, kuid organisatsiooni vormi suhtes tekkisid lahkhelid. Küsimus pandi hääletamisele. Enamus hääletas korporatsiooni poolt. Vähemus sellega ei nõustunud ja lahkus koosolekult. Korporatsiooni pooldav rühm võis asuda põhikirja koostama. Selles nähti eesmärkidena ette isamaa teenimist, rahvusliku vaimu süvendamist, iseloomu kujundamist, demokraatliku mõtteviisi arendamist ja vastastikust abistamist.
Fuad Quliyev
Fuad Quliyev (aserbaidžaani keeles Fuad Quliyev Xəlil oğlu; sündinud 6. juulil 1941 Bakuus) on Aserbaidžaani poliitik, ta oli aastatel 1995–1996 Aserbaidžaani peaminister.
Korporatsioon Leola
Ajalugu
Alustada tuli tühjalt kohalt, sest Tallinnas puudusid üliõpilasorganisatsioonid. Värvide valikul konsulteeriti väljapaistvate kunstnikega. Valik langes Estonia teatri dekoraatori Eduard Polandi kavandile. Värvidele punakasviolett, kuldkollane ja valge anti tähendus: truudus, tublidus ja ausus. Deviisiks valiti age quod agis (tee mis teed, mille mõte on, et mida iganes sa teed, tee seda hästi ). Korporatsiooni nimeks pakuti kas Ridala, Leola, Varbola või Valjala. Leola kui Lembitu linnuse nimi vaimustas asutajaid, kellest enamik oli tulnud võidukast sõjast. Nii sai Liivimaa kroonikas märgitud Castrum Leola endale veel teise tähenduse.
Fuad Quliyev
Ta lõpetas 1963. aastal Aserbaidžaani Tööstusinstituudi naftatööstuse insenerina. Aastatel 1963–1965 töötas ta administratiivtööl Kryčaŭs Mahiloŭ oblastis Valgevenes. Pärast tagasipöördumist Aserbaidžaani töötas ta mitmetel juhtivatel kohtadel naftatööstuse alastes uurimisinstituutides. Aastatel 1977–1982 oli ta Bakuu õhukonditsioneeride tehase peainseneriks, aastatel 1982–1994 sama tehase direktoriks.
Aastal 1994 (kui Heydər Əliyev oli saanud Aserbaidžaani presidendiks) sai tast Aserbaidžaani asepeaminister. Ta oli 2. maist 1995 kuni 20. juulini 1996 Aserbaidžaani peaminister. Ta lahkus peaministri ametist tervislikel põhjustel.
Korporatsioon Leola
Algatused
Eesti Korporatsioonide Liidu eesistujana alustas korporatsioon Leola koos teiste liidu liikmetega 2009. aastal Vastupanuvõitluse päeva avaliku tähistamise traditsiooni sellisel kujul, nagu seda tänapäevani tähistatakse.
Asutajaliikmed
Asutajaliikmete mälestuseks on Korp! Leola värvitekli rosetil üheksa aasa ning vapil kujutatud müüris üheksa telliskivi.
Ants Rehtlane
Hariduse omandas Hans Rehtlane Eesti Aleksandrikoolis, mille lõpetas 1903. aastal. 1903–1904 õppis ta Tallinnas pedagoogilistel kursustel ja omandas algkooliõpetaja kutse. Töötas aastatel 1904–1905 õpetajana Kõpu kihelkonnakoolis ja 1. oktoobrist 1905 kuni 15. veebruarini 1916 Stavropoli kubermangus Allmäe eesti asunduses.
Ta astus Vene sõjaväkke 20. aprillil 1916. 2. veebruaril 1917 lõpetas ta lipnikekooli ja ülendati lipnikuks. Võttis osa I maailmasõjast Riia väerindel 19. Siberi kütipolgu koosseisus 1917. aasta septembrist kuni detsembrini.
1919. aasta alguses oli ta 1. Diviisi tagavarapataljoni koosseisus. Sama aasta 2. novembril ülendati ta Tallinna tagavarapataljonis alamleitnandiks (väljateenitud aja eest vene sõjaväes). 1924. aasta veebruaris viidi ta leitnandina üle 10. Jalaväerügemendist SVÜÕA-sse, kust märtsis Sõjavägede Staapi. Sama aasta novembris ülendati ta kapteni auastmesse.
1927. aasta veebruaris sai ta majoriks. Alates 1929. aasta juulist oli ta Sõjavägede staabi IV osakonna ülem. 1935. aastal ülendati ta kolonelleitnandiks ning 1940. aastal sai ta koloneli auastme.
1. juulil 1941 arreteeriti ta NKVD poolt Tallinnas ning saadeti Solikamski vangilaagrisse, kus suri järgmise aasta 24. jaanuaril.
Krokodill Gena
pisi|Krokodill Gena pisi|Krokodill Gena ja [[Potsataja margil]] Krokodill Gena (vene keeles Крокодил Гена) on vene lastekirjaniku Eduard Uspenski loodud tegelane.
Esimest korda astub ta üles raamatus "Krokodill Gena ja sõbrad" (vene keeles "Крокодил Гена и его друзья") 1966. aastal.
Gena on 50 aastat noor intelligentne Aafrika krokodill ja töötab linna loomaaias krokodillina. Tema ülesanne on graafiku alusel basseini ääres ennast külastajatele eksponeerida. Kui Gena mingil põhjusel ei saa tööle minna või vajab asendust, siis dubleerib teda teine krokodill Valera.
Gena lugu
Töövälisel ajal armastas Gena oma väikeses korteris ajalehti lugeda, piipu tõmmata ja iseendaga trips-traps-trulli mängida. Kord, kui ta oli mänginud endaga nelikümmend matši järjest, läks ta meel väga kurvaks ja ta otsustas endale sõpru muretseda. Nii riputas ta linna üles kuulutused, et otsib sõpru. Kuulutustele reageerisid väike tõsine tüdruk Galja ja äsja linna kolinud teadusele tundmatu loom Potsataja. Saavadki kokku raamatu kangelased – Gena, pioneer Galja ja Potsataja – ning otsustavad asutada Sõpruse Maja, et viia kokku neid, kes otsivad sõpru. Potsatajale, Genale ja Galjale loobivad kaikaid kodaraisse õel vanatädi Kübaramoor ja tema tige rott Larissa.
Gena multifilmides
Krokodill Gena seiklustest on valminud neli multifilmi:
Trumani doktriin
Trumani doktriin oli USA välispoliitiline doktriin, mis lubas Kreeka ja Türgi valitsustele sõjaväelist ja majandusabi, vältimaks nende riikide langemist Nõukogude Liidu mõjusfääri. Doktriini tegi avalikuks president Harry S. Truman 12. märtsil 1947 ettekandega Kongressile. Doktriin viis USA välispoliitika détente ' ilt lähemale George F. Kennani sõnastatud ohjeldamispoliitikale. Paljude ajaloolaste arvates märgib Trumani doktriini väljakuulutamine külma sõja algust.
Teisele maailmasõjale järgneval ajal võistlesid USA ja Nõukogude Liit jõutasakaalu pärast. Suurbritannia teatas, et ei saa pärast 1947. aasta 31. märtsi enam lubada Kreeka ja Türgi toetamist. Pärast Trumani kõnet Kongressile eraldas viimane kiiresti abiks 400 miljonit dollarit.
Ettekandes ütles Truman järgmist:
Maailm pole staatiline ning status quo'' ei ole püha. Siiski ei saa me lubada muudatusi status quo ' s ÜRO harta vastaselt, kasutades selliseid meetodeid nagu ähvardus või petlikke vahendeid nagu poliitiline sisseimbumine. Aidates vabadel ja sõltumatutel rahvastel säilitada vabadust, aitab USA ÜRO harta põhimõtteid ellu viia.''
Sellest tulenevalt võisid edaspidi analoogsele abile loota ka teised riigid.
Aav (kuu)
Nimi on pärit kaldea kalendrist, kus ab oli esimene kuu. Aav on ainus kuu, mida Piiblis ei mainita; seda on kirjalikult esmamainitud talmudis 3. sajandil.
Judaismis peetakse seda kuud kõige saatuslikumaks, sest selle 9. kuupäeval Tisha B'Av on kaks korda hävitatud Jeruusalemma tempel (586 eKr ja 70 pKr) ning 135 pKr Bethari linn, juutide viimane kindlustus Rooma okupatsiooni vastu Bar Kochba ajal. Peale selle aeti sel kuupäeval 1290 kõik juudid peaaegu neljaks sajandiks Inglismaalt välja.
Kuu 15. päeva peetakse paljude positiivsete ajaloosündmuste tõttu rõõmupäevaks. Mõlemad päevad on pühad.
Hubble'i kosmoseteleskoop
pisi|Hubble'i teleskoobi foto kaugetest galaktikatest Hubble'i kosmoseteleskoop on astronoom Edwin Hubble'i järgi nime saanud kosmoseobservatoorium, mis tiirleb kosmoses ümber maakera.
Selle asupaik väljaspool Maa atmosfääri annab suure eelise maapealsete teleskoopide ees: fotosid ei ähmasta atmosfäär, ei ole valgusreostust. Alates kosmosesse saatmisest 1990. aastal on see olnud üks tähtsamaid instrumente astronoomia ajaloos. Hubble'i teleskoobil on suur osa paljude avastuste tegemises. See on aidanud paremini aru saada mitmest astrofüüsika põhiprobleemist.
Hubble'i teleskoobi tellis USA valitsus ja see valmistati põhiosas 1980. aastatel. Esialgu oli kavas see kosmosesse saata 1986. aasta oktoobris, kuid pärast kosmosesüstiku Challenger katastroofi lükati see edasi, see aga andis inseneridele aega, et süsteeme täiustada. Vahepeal hoiti teleskoopi puhta lämmastikuga täidetud ruumis ja ainuüksi tema säilitamine maksis umbes 6 miljonit USA dollarit kuus. Samal ajal sai teleskoobi juures sooritada mõningaid teste ja mõningaid seadiseid rikkekindlamatega asendada.
Hubble'i teleskoop saadeti kosmosesse kosmosesüstikuga Discovery 24. aprillil 1990.
Hubble'i teleskoobi maksumuseks plaaniti 400 miljonit dollarit. Ehitamise algusest peale nõudis ta USA valitsuselt üle 2,5 miljardi dollari kuni teleskoobi kosmosessesaatmiseni ja sealt edasi on käigushoidmiskulud võtnud 10 miljardit dollarit (2010. aasta seisuga). USA-s on teleskoopi korduvalt kritiseeritud suure maksumuse pärast ja valitsus on korduvalt arutanud projekti lõpetamist, kuid teisalt on teleskoop osutunud ka plaanitust töökindlamaks ja andnud maailmale plaanitust rohkem teavet.
Hubble'i süvavaated
Hubble’i teleskoobi saavutuste hulka kuulub optilises lainealas kõige teravamate fotode tegemine. 18.–28. detsembril 1995 Suure Vankri tähtkujus tehtud Universumi süvavaatel võib näha üle 1500 galaktika. 1998. aasta oktoobris tehti samasugune pilt taeva lõunapooluse läheduses Tuukani tähtkuju suunas. 2003. aasta septembris alustati Hubble'i ülisüvavälja (Hubble Ultra Deep Field) tegemist; pärast 1 miljoni sekundi pikkust ja 800 kaadrist koosnevat summaarset säriaega lõpetati projekt 16. jaanuaril 2004. Ülisüvavaate väli asub taevas Ahju tähtkujus, Orioni tähtkujust lõunas. Pildistatud taevaala suurus oli ligikaudu kümnendik Kuu läbimõõdust, sellelt on leitud üle 10 tuhande galaktika. Kõige vanemad ülisüvavaatelt leitud objektid on nähtavad ajast, mil Universum oli vähem kui 800 miljonit aastat vana.
Vigane peegel
Mõni nädal pärast kosmosesse läkitamist selgus tehtud piltidest, et Hubble'i optiline süsteem on vigane. Kuigi pildid olid teravamad kui maapealsetel teleskoopidel, ei suutnud ta saavutada täielikku fookust ning pildikvaliteeti.
Saadud pildimaterjali analüüsimisel tõdeti, et probleemi põhjustas peapeegel, mis oli lihvitud vale kujuga. Kuigi tegu oli ilmselt kõige täpsema kujuga peegliga, mis eal valmistatud (ettekirjutatud kumerusest erinevused kuni umbes 10 nanomeetrit), oli selle perimeeter 2200 nanomeetrit (2,2 mikromeetrit) liiga lame.
Vigase peegliga oli küll võimalik vaadelda kõrge resolutsiooniga eredaid taevakehi, aga viga vähendas sensitiivsust, mistõttu teleskoobi kasutegur vähenes. Veast hoolimata kasutati teleskoopi vähenõudlike objektide vaatlemiseks ning 3 aastat pärast läkitamist parandati viga ära.
Probleemi olemus
Loodi komisjon, mida juhtis Lew Allen, Jet Propulsion Laboratory direktor, et vea tekkepõhjused välja selgitas. Alleni komisjon leidis, et peamine testseade null corrector, millega testitakse kumerpeegleid oli valesti kokku pandud – seadme üks läätsedest oli positsioonist 1.3 mm väljas. Algse lihvimise ja poleerimise käigus kasutas Perkin-Elmer (optikafirma) pinna analüüsimiseks kahte tavalist null corrector 'it, kuid tootmise viimasel etapil asendasid need ekstra selleks ehitatud seadmega. Seade pandi aga valesti kokku ning valmis erakordselt täpne, kuid vale kujuga peegel. Viimased kaks mõõtmist tehti uuesti tavaliste seadmetega, mis vea tuvastasid, ent seda ei võetud arvesse, sest arvati, et ehitatud seade on täpsem.
Lahendus
pisi|püsti=1.2|Spiraalgalaktika [[Messier 100|M100, pildid enne ja pärast vea parandust]]
Teleskoop oli juba algusest peale disainitud mõttega, et sellele teha hooldamismissioone. Kuigi Kodak oli teleskoobile teinud varupeegli, oli seda orbiidil võimatu vahetada ning teleskoobi Maale tagasi toomine liiga raha- ja ajakulukas. Fakt, et teleskoop oli nii täpselt vale kujuga, pani meeskonna disainima uut optilist komponenti, millel on täpselt sama viga, kuid vastupidise efektiga. 1993. aastal lisati teleskoobile uus komponent, mille tööpõhimõte oli nagu prillidel, et sfäärilist aberratsiooni parandada.
Teleskoobi vaatlusaja taotlemine
Teleskoobi vaatlusaja taotlemine on avatud kõigile, kuid vaatlusprojekti juht peab reeglina olema USA kodanik. Siiski on vaatlusprojektide konkurents väga tihe, keskeltläbi vaid viiendik vaatlusaja taotlusi rahuldatakse. Seevastu on Hubble'i kosmoseteleskoobiga tehtud vaatluste arhiiv kõigile vabalt kasutatav.
Amatöörvaatlused
Esimene STScI-i direktor Riccardo Giacconi andis 1986. aastal teada, et plaanib osa oma direktoriksoleku ajast pühendada amatöörastronoomidele, lubades neil teleskoopi kasutada. Kogu lubatud aeg oli küll mõni tund igast tsüklist, kuid sellegipoolest tekitas see amatööride seas suurt huvi.
Amatööride avaldused vaatas üle amatöörastronoomide komitee, mis andis aja ainult ettepanekutele, mis olid tõelise teadusliku väärtusega, ei kopeerinud professionaalide ettepanekuid ning vajasid kosmoseteleskoobi ainulaadseid võimalusi. Aastatel 1990–1997 said teleskoobikasutuseks aega kokku 13 amatöörastronoomi. Pärast seda vähendati STScI-is eelarvet, mis ei võimaldanud enam amatöörastronoomidel teleskoopi kasutada ning rohkem amatöörprogramme läbi viidud pole.
Eva Garmider-Laur
Eva Garmider-Laur (kuni 1997 Garmider; sündinud 6. aprillil 1974) on eesti.
Haridus
Eva Garmider on lõpetanud 1992. aastal Tallinna 43. Keskkooli, Tallinna Tehnikaülikooli 1997. aastal majandusarvestuse eriala bakalaureusekraadiga ja 2000. aastal magistrikraadiga.
Töökäik
Töötanud aastatel 2002–2004 teadurina Euroopa Liidu uurimisrühmas “Accounting Harmonization and Standardization in Europe: Enforcement, Comparability and Capital Market Effects”; 1999–2003 lektor ja 2000–2002 instituudi direktori kohusetäitjana Tallinna Tehnikaülikooli Majandusarvestuse instituudis. Alates 1994 Pirgu mõisa juures. Aastatel 1993–1997 RE Eesti Kütus raamatupidaja, stipendiaat.
Hubble'i kosmoseteleskoop
20. aastapäev
Hubble'i teleskoop tähistas 24. aprillil 2010 20 aastat kosmosesolekut. Selle mälestuseks avaldasid NASA, ESA ja Kosmoseteleskoobi Instituut (STScI) pildi Carina udust.
Võtmeprojektid
Kaheksakümnendate alguses kogunesid NASA ja STScI neljale arutlustele, et välja selgitada peamised projektid, millega tegelema hakatakse. Need projektid olid teaduslikult tähtsad ning vajasid rohkemat teleskoobi kasutust. See garanteeris, et valitud projektid saaksid varem valmis, juhul, kui teleskoop peaks rikki minema.
Eva Garmider-Laur
Publikatsioonid
„Accounting regulations in Eastern Europe and issues of income recognition timeliness and conservatism” (2005 artikkel), "Konservatiivsuse printsiibi mõjudest finantsaruannetele" (2003, majandusarvestus & finantsjuhtimine IV, TTÜ), "Kasumiaruandest" (2001, majandusarvestus & finantsjuhtimine III, TTÜ), „Varadest eelarveliste asutuste raamatupidamises“ (2000, majandusarvestus & finantsjuhtimine, TTÜ) ja “Accounting and taxation problems”, (1999, ettekanne ja artikkel TTÜ rahvusvahelisel konverentsil).
Muu tegevus
Euroopa Raamatupidamise Assotsiatsioon (2001–2005), Majandustudengite ühenduse AIESEC Nõuandva Kogu liige (alates 2001–2004), Tallinna Tehnikaülikooli Majandusteaduskonna nõukogu (2000–2002), Tallinna Tehnikaülikooli Majandusarvestuse instituudi nõukogu (2000–2002), Eesti Raamatupidajate Liit (alates 1999), Eesti Kooriühing (alates 1997).
1992. aastast laulab Tallinna Tehnikaülikool Kammerkooris. Aastatel oli 1996–1999 koori president.
2004. aastast kuulub Eva Garmider-Laur Eesti Reformierakonda.
Hubble'i kosmoseteleskoop
Tähtsad avastused
Hubble võimaldas lahendada pikalt püsinud astronoomiaprobleeme ning aitas ka tõstatada uusi küsimusi. Mõni tulemus on selgitamiseks vajanud uusi teooriaid. Tähtsate ülesannete seas oli pulseerivate tähtede kauguse mõõtmine täpsemalt kui kunagi varem. Sellega saadi Hubble'i konstandi uus väärtus. Hubble'i konstandi e. Hubble'i parameetriga kirjeldatakse Universumi paisumise kiirust. Enne Hubble'i kosmoseteleskoobi orbiidile läkitamist oli Hubble'i konstandi hinnangute viga kuni 50%, kuid kosmoseteleskoobiga tehtud mõõtmiste tulemusel vähenes konstandi määramatus ± 10%-ni, mis langeb kokku teistel meetoditel saadud täpsete mõõtmistega.
Kuigi Hubble aitas täpsustada Universumi vanust, pani see ühtlasi kahtlema selle tuleviku üle. Astronoomid High-z Supernova Search Teamist ja "Supernova Cosmology Projectist" kasutasid maapealseid teleskoope ja Hubble'i teleskoopi, et vaadelda kaugeid supernoovasid, ning avastasid, et gravitatsiooni tõttu aeglustumise asemel võib Universumi paisumine hoopis kiireneda. Kiirenemise põhjust ei osata veel seletada, kuid kõige tavalisemaks põhjuseks peetakse tumeenergiat.
Neelie Kroes
pisi|Neelie Kroes Neelie Kroes (sündinud 19. juulil 1941 Rotterdamis) on Hollandi poliitik ja ettevõtja.
Kroes on olnud Hollandi parlamendi liige, kuuludes siis erakonda Rahvapartei Vabaduse ja Demokraatia Eest. Hiljem on ta olnud transpordi ja veeseisu riigisekretär (aseminister) ning seejärel minister.
Aastatel 2004–2010 oli Neelie Kroes Euroopa Komisjoni konkurentsivolinik. Aastatel 2010–2014 oli ta Euroopa Komisjoni digitaalarengu volinik ja üks komisjoni asepresidente.
Ajakirja Forbes edetabelis "100 maailma kõige mõjuvõimsamat naist" reastus ta 38. kohale, aasta varem oli ta 44.
Gregorius XIV
Gregorius XIV (Niccolò Sfondrati; 11. veebruar 1535 – 16. oktoober 1591) oli paavst 5. detsembrist 1590 kuni surmani. Ta oli 229. paavst.
Niccolò Sfondrati sündis Somma Lombardos krahv Francesco Sfondrati ja Anna Visconti seitsmelapselises peres vanima lapsena. Temast sai krahv ja ta kandis Vallassina, Pusiano, Bosizio, Suella, Mojana, Garbagnate, Borima, Maggiolino, Masnaga, Tregolo, Pettana, Tabiago, Mandello, Bellano ja Devio signore tiitlit, olles ühtlasi Milano ja Cremona patriits. 1543 suri sünnitusel tema ema, mille järel siirdus isa kiriku teenistusse ja temast sai hiljem kardinal.
Sfondrati õppis Perugia ülikoolis ja Padova ülikoolis. Ta kaitses Pavia ülikoolis doktorikraadi. Sel ajal tutvus ta Carlo Borromeoga ja hiljem kujunes nende sõprus ühiste eesmärkide eest võitlemisel üha tugevamaks.
1551 sai Sfondrati Civate abtiks. 20. juunil 1552 määras Hispaania kuningas Felipe II ta Milano senaatoriks. Hiljem sai temast Siena valitsuse president. 12. märtsil 1560 määrati ta Cremona piiskopiks. Sfondrati osales Trento kirikukogul, kus ta taunis kirikuametite pluralismi ja rõhutas piiskoppide resideerimist nende ametipostil. Ta määrati 17. veebruaril 1562 komisjoni liikmeks, mis valmistas ette keelatud raamatute nimekirja, ja kinnitati 21. juunil 1563 laulatuse põhisätteid määratleva komisjoni liikmeks. Hiljem asus ta oma piiskopkonnas teostama Trentos vastu võetud otsuseid. 12. detsembril 1583 pühitseti ta kardinalpreestriks ja 14. jaanuaril 1585 sai ta Santa Cecilia kardinalpreestriks. Kardinalina toetas ta Filippo Neri tegevust. Ta osales ajavahemikul 1585–1590 3 konklaavil.
1590. aasta teine konklaav
Gregorius XIV valiti paavstiks 5. detsembri pärastlõunal 1590 Vatikani paavstipalees ja krooniti 8. detsembril. Ta valis nime Gregorius XIII järgi.
8. oktoobrist 5. detsembrini 1590 kestnud konklaavil osales 53 kardinali. Konklaavil tekkis 7 fraktsiooni. Kardinalide tegevust häiris Hispaania sekkumine. Saadik hertsog Olivares esitas kardinalidele Felipe II koostatud nimekirja 7 isiku kohta, keda kuningas sooviks paavstina näha, kuid kardinalid ei suutnud leida üksmeelt, keda neist valida. Kuninga soosik oli kardinal Girolamo Simoncelli. Mitme vooru järel oli kardinalide võimalik soosik nii Ippolito Aldobrandini (hilisem paavst Clemens VIII) kui Gabriele Paleotti, kuid siis kaldus nende enamus toetama Sfondratit. "Catholic Encyclopedia" andmeil tulnud kardinal Michele Bonelli vahetult enne viimast valimisvooru Sfondrati kongi ja leidnud ta nuttes palvetamas krutsifiksi ees. Pärast valimisi hüüatanud uus paavst: „Jumal andestagu teile! Mida te olete teinud?“
Välispoliitika ja sisepoliitika
Gregorius XIV välispoliitika oli orienteeritud Hispaania huvidele. Eelkõige toetas ta Hispaania võitlust Prantsusmaaga, kus võimule oli saanud Henri IV. 1. märtsil 1591 kinnitas ta Sixtus V otsuse Henri IV ekskommunitseerimise kohta. Gregorius XIV toetas Katoliiklikku Liigat ja Pariisi igakuiste subsiidiumitega ning saatis Prantsusmaale oma väed.
Tema ajal tabas Roomat katk ja Kirikuriigis valitses suur toidupuudus.
Suhted kiriku institutsioonidega
Gregorius XIV kinnitas 18. veebruaril 1591 Francesco Caracciolo kongregatsiooni ja 21. septembril 1591 tunnustas ta Camille de Lellise rajatud kongregatsiooni. 7. märtsil 1591 tunnustas ta Püha Rochuse vennaskonna privileege.
Ta kohustas piiskoppe resideerima nende piiskopkondades ja määratles 15. märtsil 1591 avaldatud bullas "Circumspecta" nõuded piiskopikandidaatidele. Ta keelas eramajades peetavad missad.
Liturgilised otsused
Gregorius XIV määras 7. veebruaril 1591 ametisse komisjoni, mis revideeriks Sixtus V poolt ametlikuks tõlkeks määratut "Vulgatat" ja kinnitas 21. aprillil ametisse komisjoni, mille eesmärk oli revideerida breviaariumi.
Ta keelas kaputsiinidel läbi viia pihisakramenti. 25. aprillil 1591 karmeliitidele saadetud kirjas tühistas ta Sixtus V sätted.
26. aprillil 1591 sätestas ta ordudesse kuuluvatele kardinalidele õiguse kanda punast birettat, punast galerot ja punast zucchettot. Neid peakatteid oli Innocentius IV 1245 kohustanud kandma teistel kardinalidel. 9. juunil 1591 andis ta isiklikult galerod kardinalidele Michele Bonellile, Girolamo Berneriole ja Gregorio Petrocchinile.
Kristlik eetika ja moraal
Gregorius XIV keelustas 21. märtsil 1591 avaldatud bullaga "Cogit nos" ekskommunitseerimise ähvardusel kõik kihlveod paavsti valimiste, paavsti valitsemisaja pikkuse ja kardinalide pühitsemise üle.
Ta määratles 24. mail 1591 avaldatud bullas "Cum alias" asüüliõiguse.
Ta leevendas bullas "Sedes apostolica" Sixtus V otsust abortide tegemise kohta.
Uus piiskopkond
Gregorius XIV rajas 8. mail 1591 Itaalias Oria piiskopkonna.
Onupojapoliitika
Gregorius XIV vend Paolo Sfondrati abiellus Sigismonda d’Estega. Paolo tütar Anna abiellus Saliceto krahvi Ercole Viscontiga, kelle suguvõsast pärines paavst Gregorius X. Gregorius XIV pühitses Paolo poja Paolo Emilio Sfondrati oma esimesel konsistooriumil kardinaliks ja määras ta kardinal-riigisekretäriks. Paolo teine poeg Ercole Sfondrati abiellus 26. novembril 1590 Lucrezia Cybo Malaspinaga, kelle suguvõsast pärines Innocentius VIII.
Gregorius XIV teine vend Francesco Sfondrati abiellus Bianca Viscontiga, sai 1591 Montafia markiiks ja oli 1590–1591 Sant' Angelo kindluse kastellaan.
Gregorius XIV kultuuriloos
Gregorius XIV usaldas Pietro Arendiuse soovitusel Kreeka kolleegiumi juhtimise taas jesuiitidele.
Ta nimetas 28. juunil 1591 avaldatud kirjas Alonso Sánchezet Püha Tooli kaitsjaks.
Surm
Gregorius XIV suri 56-aastaselt ööl vastu 16. oktoobrit 1591 Roomas sapikivide tagajärjel tekkinud tüsistustesse, olles valitsenud 10 kuud ja 11 päeva. Ta maeti Vatikani basiilikasse.
Hitler's Cross
Hitler's Cross ('Hitleri rist') oli augustis 2006 India ühe suurema linna Mumbai eeslinnas Navi Mumbais avatud restorani nimi.
Restoraniomanik Punit Shablok lasi laiaulatusliku reklaamikampaania käigus kogu linnas üles kleepida plakatid, mille on näha nii Adolf Hitlerit kui ka haakristi.
Linna juudikogukond võitleb restorani sulgemise nimel.
Edwin Hubble
Edwin Powell Hubble (20. november 1889 Marshfield – 28. september 1953) oli ameerika astronoom, Galaktika-välise astronoomia rajaja ja Rahvusliku Teaduste Akadeemia liige.
1920. aastatel tegi ta kaasaegse astronoomia tähtsaimad avastused, mis muutsid astronoomide arusaamu Universumist ja meie kohast sellest igaveseks. Enne Hubble’i avastusi uskus suurem osa astronoome, et Linnutee – rohkem kui 200 miljardist tähest koosnev galaktika, mille läbimõõt on 100 000 valgusaastat ja kuhu kuulub ka Maa koos Päikesesüsteemiga – moodustabki kogu Universumi. 1924. aastal leidis Hubble aga esimesi tõendusi selle kohta, et väljaspool meie galaktikat on olemas veel teisedki galaktikad. Mount Wilsoni observatooriumis tehtud vaatlused näitasid, et kauged ja kahvatud valguspilved Universumi sügavustes on tegelikult terved galaktikad.
Kõige tähtsama avastuse tegi Hubble aga 1929. aastal. Galaktikaid uurides ja liigitades ning nende kiirgusspektreid mõõtes märkas Hubble, et mida kaugemal galaktika maakerast asub, seda kiiremini ta meist eemaldub. Järelikult pidi kogu Universum olema mingil ajal koos ühes punktis, plahvatama ning sestsaadik alates muudkui paisuma. Hubble'i avastused panid aluse Suure Paugu teooriale.
Elulugu
1890. aastal kolis pere Chicagosse, seal läks Hubble ka kooli. Noort Hubble'it võlusid juba lapsena teadus ja müstilised uued maailmad. Ta armastas väga lugeda, eriti Jules Verne'i raamatuid "20 000 ljööd vee all" ja "Saladuslik saar" ning Henry Rider Haggardit. Hubble oli hea õpilane ja veelgi parem atleet. Ta püstitas Illinoisi osariigi kõrgushüppe rekordi.
1906. aastal lõpetas ta kooli ja sai stipendiumi, et minna edasi õppima Chicago Ülikooli. Seal mängis ta korvpalli ja poksis, kuid leidis samuti aega bakalaureusekraadi omandamiseks matemaatikas ja astronoomias.
Pärast ülikooli lõpetamist sai ta stipendiumi Inglismaale Oxfordi Ülikooli, kus ei jätkanud õpinguid aga astronoomias, vaid hoopis õigusteaduses, nagu oli oma surevale isale lubanud.
1913. aastal naasis Hubble USA-sse. Ta töötas kooliõpetaja ja korvpallitreenerina, enne kui asus Louisville'is advokaadina tööle. Aga varsti ta mõistis, et pole advokaadina õnnelik, ning läks Chicago ülikooli. Seal kaitses ta 1917. aastal doktorikraadi astronoomias.
Hubble oli pikk, elegantne ja sportlik.
Ta võttis osa Esimesest maailmasõjast, kus teenis välja ohvitseri auastme.
Pärast Esimest maailmasõda võttis ta 1919. aastal vastu töökoha Mount Wilsoni observatooriumis. Seal pildistas ta tolle aja kõige parema teleskoobiga tähti, udusid ja galaktikaid ning tõestas varsti, et nad paiknevad väljaspool meie Galaktikat.
1924. aastal avastas ta ühe pulseeriva heledusega tähe Andromeeda udus. Kuna selliste tähtede heleduse ja pulsatsiooni sageduse vahel oli avastatud kindel seos (avastaja Henrietta Leavitt), sai Hubble arvutada selle kauguse. Tuli välja, et see paikneb arvatust palju kaugemal ning kuulub ühte teise galaktikasse. Siiani usuti, et väljaspool Linnuteed eksisteerivad ainult Magalhãesi pilved. Universum oli aga palju suurem, kui eeldati.